Propunere de REGULAMENT AL PARLAMENTULUI EUROPEAN ŞI AL CONSILIULUI privind aparatele consumatoare de combustibili gazoși


				|

		52013PC0896

			Propunere de REGULAMENT AL PARLAMENTULUI EUROPEAN ŞI AL CONSILIULUI de ajustare, începând cu 1 iulie 2012, a remunerațiilor și a pensiilor funcționarilor și ale celorlalți agenți ai Uniunii Europene, precum și a coeficienților corectori aferenți /* COM/2013/0896 final - 2013/0439 (COD) */

			   	EXPUNERE DE MOTIVE
 Contextul propunerii
 110 || Motivele și obiectivele propunerii În urma hotărârii Curții Europene de Justiție din 19 noiembrie 2013 în cauza C-63/12, Comisia trebuie să prezinte o nouă propunere în temeiul articolului 10 din anexa XI la Statutul funcționarilor. Acest articol prevede obligația Comisiei de a prezenta propuneri adecvate în baza cărora Parlamentul European și Consiliul decid în conformitate cu articolul 336 din Tratatul privind funcționarea Uniunii Europene. La 31 august 2012, Comisia a prezentat un raport privind clauza de exceptare (articolul 10 din anexa XI la Statutul funcționarilor) [COM (2012) 476], iar, la 5 decembrie 2012, a prezentat Consiliului un document de lucru al serviciilor Comisiei privind clauza de exceptare [SWD (2012) 428]. Curtea de Justiție a precizat că, în cazul în care evaluările efectuate de Comisie și Consiliu au ca rezultat concluzii contrare, Comisia trebuie să prezinte Parlamentului European și Consiliului propuneri adecvate în temeiul articolului menționat anterior, pentru a implica Parlamentul European și a permite legiuitorilor să decidă cu privire la măsurile adecvate care trebuie luate în ceea ce privește situația economică și socială din Uniune (punctul 76). În conformitate cu hotărârea, Comisia dispune de o marjă de apreciere în ceea ce privește caracterul adecvat al propunerilor, ținând cont de datele economice și sociale, precum și de alți factori, după caz, care trebuie luați în considerare, cum ar fi cei care sunt relevanți pentru gestionarea resurselor umane și, în special, pentru nevoile de recrutare (punctul 74). Rapoartele Comisiei menționate mai sus fac referire în mod sistematic la o stagnare și la o criză în curs de desfășurare, precum și la nivelul ridicat al ratei șomajului, al deficitului și al datoriei publice în Uniunea Europeană, deși nu concluzionează că sunt îndeplinite criteriile stabilite la articolul 10 din anexa XI la Statutul funcționarilor.  Întrucât Curtea a considerat că Comisia nu dispune de nicio marjă pentru a decide dacă este necesară sau nu activarea clauzei de exceptare în ceea ce privește aceste criterii, procedura prevăzută la articolul 10 din anexa XI la Statutul funcționarilor  constituie unica posibilitate de a se ține cont de o criză economică în cadrul ajustării remunerațiilor și de a se înlătura aplicarea criteriilor prevăzute la articolul 3 alineatul (2) din respectiva anexă. Comisia ia în considerare aceste date economice și sociale pentru a propune măsuri adecvate de derogare de la aplicarea strictă a metodei. În același timp, începând din 2011, au avut loc o serie de evoluții. Parlamentul European și Consiliul au adoptat o reformă a Statutului funcționarilor care include o suspendare a ajustării salariilor, indemnizațiilor și pensiilor în 2013 și 2014, ceea ce duce la înghețarea acestora timp de doi ani și la mai multe modificări semnificative ale condițiilor de lucru ale personalului instituțiilor UE, precum măsuri în ceea ce privește timpul de lucru săptămânal, cariera, pensiile și zilele de concediu, care generează economii substanțiale. Ținând seama de rezultatul aplicării normale a metodei în 2012, de situația economică și socială, de reforma Statutului funcționarilor, precum și de situația în ceea ce privește recrutarea și gestionarea resurselor umane observate în cursul ultimilor ani, Comisia concluzionează că prezenta propunere, precum și propunerea de ajustare pentru 2011, ar constitui măsuri corespunzătoare care trebuie luate de legiuitor în temeiul articolului 10 din anexa XI la Statutul funcționarilor.  În temeiul articolului 65 din Statutul funcționarilor, remunerațiile și pensiile se actualizează înainte de sfârșitul fiecărui an. În acest sens, punerea în aplicare urgentă a hotărârii Curții de Justiție în cauza C-63/12, pronunțate la 19 noiembrie 2013, constituie un motiv întemeiat pentru adoptarea rapidă a prezentului regulament. Elementele noii metode care determină conținutul propunerii Raportul Eurostat a fost prezentat Consiliului la 5 decembrie 2012 [SWD (2012) 427]. În conformitate cu raportul, evoluția medie a puterii de cumpărare a remunerațiilor funcționarilor publici din administrațiile naționale în perioada de referință măsurată de indicatorul specific este egală cu -1,1 %. Evoluția costului vieții în Bruxelles în perioada de referință este egală cu 2,8 %. Valoarea ajustării se obține prin înmulțirea indicatorului specific cu indicele internațional Bruxelles, calculat de Eurostat. Astfel, ajustarea propusă pentru remunerațiile și pensiile din Belgia și Luxemburg a fost de 1,7 %. Valoarea ajustării trebuie corectată pentru a lua în considerare elementele menționate mai sus. Prin urmare, Comisia consideră că este oportună reducerea ajustării propuse a remunerațiilor și pensiilor din Belgia și Luxemburg la 0,9 % în locul procentului de 1,7 % obținut prin  aplicarea strictă a metodei.
 120 || Paritățile economice pentru remunerații stabilesc echivalența puterii de cumpărare a remunerațiilor plătite la Bruxelles, ca oraș de referință, față de cele plătite în celelalte locuri de repartizare. Eurostat a calculat aceste parități de comun acord cu institutele statistice naționale. Paritățile economice pentru pensii stabilesc echivalența puterii de cumpărare a pensiilor plătite în Belgia, ca țară de referință, față de cele plătite în celelalte țări de reședință. Eurostat a calculat aceste parități de comun acord cu institutele statistice naționale. În ceea ce privește propunerea paralelă pentru 2011, aceeași abordare ar conduce la o ajustare de 0,9 % în loc de 1,7 %. Prin urmare, noile propuneri pentru 2011 și 2012 ar reduce, de fapt, rezultatul aplicării normale a metodei în vigoare în 2011 și în 2012 cu 47 %.
 130 || Dispoziții în vigoare în domeniul propunerii Articolul 65, articolul 10 din anexa XI și articolul 19 din anexa XIII la Statutului funcționarilor modificat.
 Consultarea părților interesate și evaluarea impactului
   || Consultarea părților interesate
 211 || Metode de consultare utilizate, principalele sectoare vizate și profilul general al respondenților Elementele propunerii au fost discutate cu reprezentanții personalului, conform procedurilor relevante.
 212 || Sinteza răspunsurilor primite și modul în care acestea au fost luate în considerare Propunerea ia în considerare opiniile părților consultate.
 Implicațiile bugetare
 401 || Impactul ajustării remunerațiilor și a pensiilor asupra cheltuielilor administrative și veniturilor este detaliat în fișa financiară prezentată în anexă.
2013/0439 (COD)
Propunere de
REGULAMENT AL PARLAMENTULUI EUROPEAN
ŞI AL CONSILIULUI
de ajustare, începând cu 1 iulie 2012, a
remunerațiilor și a pensiilor funcționarilor și ale
celorlalți agenți ai Uniunii Europene, precum și a
coeficienților corectori aferenți
PARLAMENTUL EUROPEAN ȘI
CONSILIUL UNIUNII EUROPENE,
având în vedere Tratatul privind funcționarea
Uniunii Europene,
având în vedere Statutul funcționarilor
Uniunii Europene, în special articolul 10 din anexa XI la acesta și
Regimul aplicabil celorlalți agenți ai Uniunii Europene,
având în vedere propunerea Comisiei Europene,
hotărând în conformitate cu procedura
legislativă ordinară,
întrucât:
(1)       Pentru a respecta
hotărârea Curții de Justiție în cauza C-63/12, în cazul în care
Consiliul constată că, în acest stadiu al procedurii, există o
deteriorare gravă și neașteptată a situației economice
și sociale în Uniune, Comisia trebuie să prezinte o propunere în
temeiul articolului 336 pentru a implica Parlamentul European în procesul
legislativ. În mod similar, Consiliul și Parlamentul European decid cu
privire la propunerea Comisiei având în vedere criteriile stabilite la
articolul 65 din Statutul funcționarilor, cu respectarea normelor
stabilite în anexa XI, cu excepția celor de la articolul 3
alineatul (2).
(2)       Curtea a confirmat faptul
că Comisia dispune de o marjă de apreciere care ar trebui să se
bazeze pe articolul 65 din Statutul funcționarilor, în ceea ce privește
conținutul propunerilor adecvate. Revizuirea remunerațiilor poate,
dacă este cazul, ține seama și de alți factori, cum ar fi
gestionarea resurselor umane și, în special, nevoile de recrutare. În cadrul
acestei marje de apreciere, Comisia poate să își bazeze decizia pe
date economice și sociale, cum ar fi stagnarea observată în 2012 și
criza în desfășurare, precum și nivelul ridicat al ratei șomajului,
al deficitului și al datoriei publice în Uniunea Europeană. De
asemenea, Comisia a luat în considerare evoluțiile de după 2011, cum
ar fi reforma Statutului funcționarilor și, în special, înghețarea
timp de doi ani a salariilor, indemnizațiilor și pensiilor
impusă funcționarilor UE și creșterea duratei programului
săptămânal de lucru la 40 de ore.
(3)       În conformitate cu datele
furnizate de Eurostat de comun acord cu institutele naționale de
statistică din statele membre, funcționarii publici naționali au
pierdut 1,1 % din puterea lor de cumpărare; aceeași scădere
a puterii de cumpărare ar fi trebuit aplicată funcționarilor și
celorlalți agenți ai UE, pentru perioada 1 iulie 2012 – 30 iunie
2013, în cazul în care Comisia ar fi urmat aplicarea normală a metodei. Cu
toate acestea, Comisia a considerat că este oportună reducerea
ajustării propuse a remunerațiilor și pensiilor din Belgia și
Luxemburg la 0,9 % în loc de 1,7 %, având în vedere criza
economică și eforturile deja consimțite de către funcționarii
UE.
(4)       Aceeași abordare ar
conduce la o ajustare de 0,9 % în loc de 1,7 % în 2011. Ajustarea
totală pentru ambele exerciții ar fi, prin urmare, cu 47 % mai
scăzută decât cea rezultată prin aplicarea normală a
metodei în vigoare în 2011 și în 2012.
(5)       Comisia a propus
măsurile de mai sus în vederea implicării Parlamentului European în
procedura legislativă și pentru a permite colegiuitorilor să ia
o decizie cu privire la măsurile adecvate, în conformitate cu
articolul 336 din TFUE.
(6)       În temeiul
articolului 65 din Statutul funcționarilor, remunerațiile și
pensiile se actualizează înainte de sfârșitul fiecărui an. În
acest sens, punerea în aplicare urgentă a hotărârii Curții de
Justiție în cauza C-63/12, pronunțate la 19 noiembrie 2013,
constituie un motiv întemeiat pentru adoptarea rapidă a prezentului
regulament,
ADOPTĂ PREZENTUL REGULAMENT:
Articolul 1
De la 1 iulie 2012, data de „1 iulie 2011” menționată
la articolul 63 paragraful al doilea din Statutul funcționarilor se
înlocuiește cu „1 iulie 2012”.
Articolul 2
De la 1 iulie 2012, tabelul salariilor lunare
de bază prevăzut la articolul 66 din Statutul funcționarilor,
aplicabil în scopul calculării remunerațiilor și pensiilor, se
înlocuiește cu următorul tabel:
Articolul 3
De la 1 iulie 2012, coeficienții
corectori aplicabili remunerației funcționarilor și a celorlalți
agenți, în temeiul articolului 64 din Statutul funcționarilor, sunt
cei indicați în coloana 2 din tabelul prezentat mai jos.
De la 1 ianuarie 2013, coeficienții
corectori aplicabili, în temeiul articolului 17 alineatul (3) din anexa VII la
Statutul funcționarilor, transferurilor efectuate de către funcționari
și ceilalți agenți sunt cei indicați în coloana 3 din
tabelul prezentat mai jos.
De la 1 iulie 2012, coeficienții
corectori aplicabili pensiilor în temeiul articolului 20 alineatul (1) din
anexa XIII la Statutul funcționarilor sunt cei indicați în coloana 4
din tabelul prezentat mai jos.
De la 16 mai 2012, coeficienții corectori
aplicabili pensiilor în temeiul articolului 20 alineatul (1) din anexa
XIII la Statutul funcționarilor sunt cei indicați în coloana 5 din
tabelul prezentat mai jos. Data efectivă de la care se efectuează
ajustarea anuală pentru statele membre respective este 16 mai 2012.
Articolul 4
De la 1 iulie 2012, valoarea indemnizației
acordate în perioada de concediu pentru creșterea copilului, menționată
la articolul 42a al doilea și al treilea paragraf din Statutul funcționarilor
este de 928,22 EUR, respectiv de 1 237,61 EUR pentru familiile
monoparentale.
Articolul 5
De la 1 iulie 2012, valoarea de bază a
alocației pentru locuință menționate la articolul 1
alineatul (1) din anexa VII la Statutul funcționarilor este de
173,60 EUR.
De la 1 iulie 2012, valoarea alocației
pentru copilul aflat în întreținere menționate la articolul 2
alineatul (1) din anexa VII la Statutul funcționarilor este de
379,34 EUR.
De la 1 iulie 2012, valoarea alocației școlare
menționate la articolul 3 alineatul (1) din anexa VII la Statutul
funcționarilor este de 257,39 EUR.
De la 1 iulie 2012, valoarea alocației școlare
menționate la articolul 3 alineatul (2) din anexa VII la Statutul
funcționarilor este de 92,67 EUR.
De la 1 iulie 2012, valoarea minimă a
indemnizației de expatriere menționate la articolul 69 din Statutul
funcționarilor și la articolul 4 alineatul (1) paragraful al doilea
din anexa VII este de 514,53 EUR.
De la 1 iulie 2012, valoarea indemnizației
de expatriere menționate la articolul 134 din Regimul aplicabil celorlalți
agenți este de 369,88 EUR.
Articolul 6
De la 1 ianuarie 2013, valoarea indemnizației
pentru distanța parcursă în kilometri menționate la articolul 8
alineatul (2) din anexa VII la Statutul funcționarilor se ajustează
după cum urmează:
0 EUR pe km pentru distanțe cuprinse
între:            0 – 200 km
0,3858 EUR pe km pentru distanțe
cuprinse între:   201 – 1 000 km
0,6430 EUR pe km pentru distanțe
cuprinse între:   1 001 – 2 000 km
0,3858 EUR pe km pentru distanțe
cuprinse între:   2 001 – 3 000 km
0,1284 EUR pe km pentru distanțe
cuprinse între:   3 001 – 4 000 km
0,0620 EUR pe km pentru distanțe
cuprinse între:   4 001 – 10 000 km
0 EUR pe km pentru distanțe de peste         10 000
km.
La indemnizația pentru distanța
parcursă în kilometri menționată anterior se adaugă o
sumă forfetară suplimentară, în valoare de:
–
192,91 EUR, în cazul în care distanța pe cale
ferată dintre locul de angajare și locul de origine este între 725 km
și 1 450 km;
–
385,78 EUR în cazul în care distanța pe cale
ferată dintre locul de angajare și locul de origine este mai mare de
1 450 km.
Articolul 7
De la 1 iulie 2012, valoarea diurnei menționate
la articolul 10 alineatul (1) din anexa VII la Statutul funcționarilor
este de:
–
39,88 EUR pentru funcționarul care are dreptul
la alocația pentru locuință;
–
32,15 EUR pentru funcționarul care nu are
dreptul la alocația pentru locuință.
Articolul 8
De la 1 iulie 2012, limita inferioară a
indemnizației de instalare menționate la articolul 24
alineatul (3) din Regimul aplicabil celorlalți agenți este de:
–
1135,15 EUR pentru agentul care are dreptul la
alocația pentru locuință;
–
674,96 EUR pentru agentul care nu are dreptul la
alocația pentru locuință.
Articolul 9
De la 1 iulie 2012, în ceea ce privește
alocația de șomaj prevăzută la articolul 28a alineatul (3)
paragraful al doilea din Regimul aplicabil celorlalți agenți, limita
inferioară este de 1361,36 EUR, cea superioară este de
2722,75 EUR, iar alocația standard este de 1237,61 EUR.
Articolul 10
De la 1 iulie 2012, tabelul salariilor lunare
de bază de la articolul 93 din Regimul aplicabil celorlalți agenți
se înlocuiește cu următorul tabel:
Articolul 11
De la 1 iulie 2012, limita inferioară a
indemnizației de instalare menționate la articolul 94 din Regimul
aplicabil celorlalți agenți este de:
–
853,83 EUR pentru agentul care are dreptul la
alocația pentru locuință;
–
506,21 EUR pentru agentul care nu are dreptul la
alocația pentru locuință.
Articolul 12
De la 1 iulie 2012, în ceea ce privește
alocația de șomaj prevăzută la articolul 96 alineatul (3)
paragraful al doilea din Regimul aplicabil celorlalți agenți, limita
inferioară este de 1021,04 EUR, cea superioară este de
2042,04 EUR, iar alocația standard este de 928,22 EUR.
De la 1 iulie 2012, limita inferioară a
alocației de șomaj menționate la articolul 136 din Regimul
aplicabil celorlalți agenți este de 898,28 EUR, iar limita
superioară este de 2113,60 EUR.
Articolul 13
De la 1 iulie 2012, indemnizațiile pentru
munca neîntreruptă sau în schimburi menționate la articolul 1
alineatul (1) primul paragraf din Regulamentul (CECO, CEE, Euratom) nr. 300/76
al Consiliului[1]
sunt în valoare de 389,08 EUR, 587,27 EUR, 642,10 EUR și 875,39 EUR.
Articolul 14
De la 1 iulie 2012, la sumele menționate
la articolul 4 din Regulamentul (CEE, Euratom, CECO) nr. 260/68 al
Consiliului[2]
se aplică un coeficient de 5,616515.
Articolul 15
De la 1 iulie 2012, tabelul de la articolul 8
alineatul (2) din anexa XIII la Statutul funcționarilor se înlocuiește
cu următorul tabel:
Articolul 16
De la 1 iulie 2012, în vederea aplicării
articolului 18 alineatul (1) din anexa XIII la Statutul funcționarilor,
valoarea indemnizației forfetare menționate la fostul articol 4a din
anexa VII la Statutul funcționarilor în vigoare înainte de 1 mai 2004,
este de:
- 134,23 EUR pe lună pentru funcționarii
cu gradul C4 sau C5;
- 205,80 EUR pe lună pentru funcționarii
cu gradul C1, C2 sau C3.
Articolul 17
De la 1 iulie 2012, grila salariilor lunare de
bază de la articolul 133 din Regimul aplicabil celorlalți agenți
se înlocuiește cu următorul tabel:
Articolul 18
Prezentul regulament intră în vigoare în
ziua următoare datei publicării în Jurnalul Oficial al Uniunii
Europene.
Prezentul regulament este obligatoriu
în toate elementele sale și se aplică direct în toate statele membre.
Adoptat la Strasbourg,
Pentru Parlamentul European                       Pentru
Consiliu
Președintele                                                  Președintele
FIȘǍ FINANCIARĂ
LEGISLATIVĂ PENTRU PROPUNERI
1.           CADRUL PROPUNERII/INIȚIATIVEI

1.1.        Denumirea propunerii/inițiativei

Propunere
de regulament al Consiliului de ajustare, începând cu 1 iulie 2012, a remunerațiilor
și a pensiilor funcționarilor și ale celorlalți agenți
ai Uniunii Europene, precum și a coeficienților corectori aferenți
1.2.        Domeniul (domeniile) de
politică în cauză în structura ABM/ABB[3]

Sunt
potențial vizate toate domeniile și activitățile.
1.3.        Motivele propunerii/inițiativei

1.3.1.     Obiectiv(e) de îndeplinit pe
termen scurt sau lung
Să
asigure că puterea de cumpărare a remunerațiilor și
pensiilor funcționarilor UE evoluează în paralel cu variația
puterii de cumpărare a funcționarilor administrațiilor centrale
din statele membre.
1.4.        Durata acțiunii și
a impactului financiar al acesteia
ý Propunere/inițiativă pe
durată nedeterminată
–
punere în aplicare cu o perioadă de creștere
în intensitate de la 1 ianuarie 2014;
–
urmată de o perioadă de funcționare
în regim de croazieră.
1.5.        Modul (modurile) de gestiune
preconizat(e)[4]
ý Gestiune directă centralizată de către Comisie: PMO
2.           IMPACTUL FINANCIAR ESTIMAT
AL PROPUNERII/INIȚIATIVEI
2.1.        Rubrica (rubricile) din
cadrul financiar multianual și linia (liniile) bugetară (bugetare) de
cheltuieli afectată (afectate)
·      Propunerea are un impact financiar asupra tuturor liniilor bugetare
aferente cheltuielilor cu personalul în toate instituțiile și agențiile,
și anume propunerea se referă la cheltuieli pentru salariile
personalului la sediul central și în delegații, ale agenților
contractuali, ale personalului din cadrul birourilor administrative, ale
membrilor, ale asistenților parlamentari, ale personalului de cercetare,
ale personalului finanțat în cadrul liniilor BA, ale personalului
plătit conform dispozițiilor de încetare anticipată a
activității, precum și la pensii.
În ordinea rubricilor
din cadrul financiar multianual și a liniilor bugetare.
 Rubrica din cadrul financiar multianual || Linia bugetară || Tipul cheltuielilor || Contribuție
 Numărul [Descriere…...….] || CD/CND ([5]) || Țări AELS[6] || Țări candidate[7] || Țări terțe || În sensul articolului 18 alineatul (1) litera (aa) din Regulamentul financiar
   || XX.01.01.01 și capitolul 11, capitolul 42 Cheltuieli aferente asistenților parlamentari || CND || NU || NU || NU || NU
2.2.        Impactul estimat asupra
cheltuielilor
2.2.1.     Sinteza impactului estimat asupra
cheltuielilor
milioane EUR (cu 3 zecimale)
 Rubrica din cadrul financiar multianual: || Numărul || XX.01.01.01 și capitolul 11, capitolul 42 Cheltuieli aferente asistenților parlamentari
 Rubrica din cadrul financiar multianual: || 5 || „Cheltuieli administrative”
milioane EUR (cu 3 zecimale)
   ||   ||   || Anul 2014 || Anul 2015 || Anul 2016 || Anul 2017 || Anii următori || TOTAL
 TOTAL credite în cadrul RUBRICII 5 din cadrul financiar multianual || (Total angajamente = Total plăți) || 132,9 || 53,2 || 53,2 || 53,2 || 53,2 || 53,2 || 53,2 || Nu este disponibil
milioane EUR (cu 3 zecimale)
   ||   ||   || Anul 2014 || Anul 2015 || Anul 2016 || Anul 2017 || Anii următori || TOTAL
 TOTAL credite de la RUBRICILE 1-5 din cadrul financiar multianual || Angajamente || 132,9 || 53,2 || 53,2 || 53,2 || 53,2 || 53,2 || 53,2 || Nu este disponibil
 Plăți || 132,9 || 53,2 || 53,2 || 53,2 || 53,2 || 53,2 || 53,2 || Nu este disponibil
2.2.2.     Impactul estimat asupra
creditelor operaționale
–
ýPropunerea/inițiativa nu implică utilizarea de credite operaționale

2.2.3.     Impactul estimat asupra
creditelor cu caracter administrativ
2.2.3.1.  Sinteză
–
ýPropunerea/inițiativa nu implică utilizarea de credite cu
caracter administrativ
2.2.3.2.   Necesarul de resurse umane
estimat
–
ýPropunerea/inițiativa nu implică utilizarea de resurse umane
2.2.4.     Compatibilitatea cu actualul
cadru financiar multianual
–
ýPropunerea/inițiativa este compatibilă cu actualul cadru
financiar multianual.
2.2.5.     Contribuția terților

–
Propunerea/inițiativa nu prevede cofinanțare
din partea terților
2.3.        Impactul estimat asupra
veniturilor
–
¨Propunerea/inițiativa nu are impact financiar asupra veniturilor.
–
ýPropunerea/inițiativa are următorul impact financiar:
–
¨asupra resurselor proprii
–
ýasupra diverselor venituri
milioane EUR (cu 3 zecimale)
 Linia bugetară pentru venituri: || Credite disponibile pentru exercițiul bugetar în curs || Impactul propunerii/inițiativei
 Anul 2014 || Anul 2015 || Anul 2016 || Anul 2017 || Anii următori
 Articolul 410 Contribuția la sistemul de pensii || 437,7 || 10,7 || 4,3 || 4,3 || 4,3 || 4,3 || 4,3 || 4,3
 Articolul 400 Impozite || 591,7 || 14,3 || 5,7 || 5,7 || 5,7 || 5,7 || 5,7 || 5,7
 Articolul 410 Prelevare specială || 60,1 || 1,0 || 0,6 || 0,6 || 0,6 || 0,6 || 0,6 || 0,6
A se preciza metoda de
calcul a impactului asupra veniturilor.
Impactul
asupra veniturilor se calculează pe baza plății remunerațiilor
și a pensiilor pentru luna iulie și prin aplicarea efectului
ajustării.
[1]               Regulamentul
(CECO, CEE, Euratom) nr. 300/76 al Consiliului din 9 februarie 1976 de
stabilire a categoriilor de beneficiari care au dreptul la indemnizații
pentru muncă neîntreruptă sau în schimburi, a condițiilor de
acordare și a cuantumului acestor indemnizații (JO L 38,
13.2.1976, p. 1). Regulament
completat prin Regulamentul (Euratom, CECO, CEE) nr. 1307/87 (JO L 124,
13.5.1987, p. 6).
[2]               Regulamentul
(CEE, Euratom, CECO) nr. 260/68 al Consiliului din 29 februarie 1968 de
stabilire a condițiilor și a procedurii de aplicare a impozitului
stabilit în beneficiul Comunităților Europene (JO L 56, 4.3.1968, p.
8).
[3]               ABM:
gestiune pe activități –ABB: întocmirea bugetului pe
activități.
[4]               Explicațiile
privind tipurile de gestiune, precum și trimiterile la Regulamentul financiar
sunt disponibile pe site-ul BudgWeb: http://www.cc.cec/budg/man/budgmanag/budgmanag_en.html
[5]               CD
= credite diferențiate / CND = credite nediferențiate.
[6]               AELS:
Asociația Europeană a Liberului Schimb.
[7]               Țările
candidate și, după caz, țările potențial candidate din
Balcanii de Vest.


Anunţ juridic important

|

52009PC0396

Propunere de regulament al Consiliului de modificare a Regulamentului (CE) nr. 1890/2005 de instituire a unei taxe antidumping definitive asupra importurilor de anumite elemente de fixare din oţel inoxidabil, precum şi de părţi ale acestora, originare, printre altele, din Vietnam  /* COM/2009/0396 final */

	[pic] | COMISIA COMUNITĂŢILOR EUROPENE |Bruxelles, 27.7.2009COM(2009) 396 finalPropunere deREGULAMENT AL CONSILIULUIde modificare a Regulamentului (CE) nr. 1890/2005 de instituire a unei taxe antidumping definitive asupra importurilor de anumite elemente de fixare din oțel inoxidabil, precum și de părți ale acestora, originare, printre altele, din VietnamEXPUNERE DE MOTIVECONTEXTUL PROPUNERII |Motivele și obiectivele propunerii Prezenta propunere privește aplicarea Regulamentului (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene, astfel cum a fost modificat ultima dată prin Regulamentul (CE) nr. 2117/2005 al Consiliului din 21 decembrie 2005 (denumit în continuare „regulamentul de bază”), în cadrul procedurii privind importurile de elemente de fixare din oțel inoxidabil, originare, printre altele, din Vietnam. |Contextul general Prezenta propunere se face în contextul punerii în aplicare a regulamentului de bază și este rezultatul unei anchete realizate în conformitate cu cerințele de fond și de procedură prevăzute în regulamentul de bază. |Dispoziții în vigoare în domeniul propunerii Măsurile aflate în prezent în vigoare au fost instituite prin Regulamentul (CE) nr. 1890/2005 al Consiliului de instituire a unei taxe antidumping definitive asupra importurilor de anumite elemente de fixare din oțel inoxidabil, precum și de părți ale acestora, originare, printre altele, din Vietnam. |Coerența cu celelalte politici și obiective ale Uniunii Nu se aplică. |CONSULTAREA PăRțILOR INTERESATE șI EVALUAREA IMPACTULUI |Consultarea părților interesate |Părțile interesate vizate de procedură au avut posibilitatea de a-și apăra interesele în cursul anchetei, în conformitate cu dispozițiile regulamentului de bază. |Obținerea și utilizarea expertizei |Nu a fost nevoie de expertiză externă. |Evaluarea impactului Prezenta propunere este rezultatul punerii în aplicare a regulamentului de bază. Regulamentul de bază nu prevede o evaluare generală a impactului, dar conține o listă completă de condiții care trebuie evaluate. |ELEMENTELE JURIDICE ALE PROPUNERII |Rezumatul acțiunii propuse La 13 august 2008, Comisia a inițiat o reexaminare intermediară a măsurilor în vigoare privind elementele de fixare din oțel inoxidabil originare din Vietnam, în urma unei cereri a unui producător-exportator vietnamez. Cererea s-a bazat pe elemente de probă prima facie, conform cărora împrejurările pe care s-a bazat stabilirea măsurilor s-au schimbat, și anume, că societatea îndeplinește acum criteriile pentru tratament de societate care funcționează în condițiile unei economii de piață (TEP) și, prin urmare, menținerea măsurilor la nivelurile actuale nu ar mai fi necesară pentru a compensa dumpingul. Propunerea de regulament al Consiliului anexată se bazează pe concluziile anchetei desfășurate, al cărei domeniu de aplicare este limitat la examinarea dumpingului în ceea ce îl privește pe solicitant. Ancheta a arătat faptul că societatea îndeplinește criteriile necesare pentru a obține TEP și că nu a existat dumping în cursul perioadei de anchetă. De asemenea, s-a constatat că împrejurările din prezenta perioadă de anchetă au un caracter durabil. Prin urmare, se propune adoptarea de către Consiliu a propunerii de regulament anexate, care ar modifica măsurile antidumping în vigoare în prezent. |Temeiul juridic Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene, astfel cum a fost modificat ultima dată prin Regulamentul (CE) nr. 2117/2005 al Consiliului din 21 decembrie 2005. |Principiul subsidiarității Propunerea intră în domeniul de competență exclusivă a Comunității. În consecință, principiul subsidiarității nu se aplică. |Principiul proporționalității Propunerea respectă principiul proporționalității din următoarele motive: |Tipul acțiunii este descris în regulamentul de bază menționat anterior și nu permite luarea unei decizii la nivel național. |Nu se aplică indicațiile privind modul în care sarcina financiară și administrativă care cade sub incidența Comunității, a guvernelor naționale, a autorităților regionale și locale, a operatorilor economici și a cetățenilor este redusă la minimum și proporțională cu obiectivul propunerii. |Alegerea instrumentelor |Instrumente propuse: regulament de modificare. |Alte instrumente nu ar fi adecvate din următorul motiv: regulamentul de bază menționat mai sus nu prevede opțiuni alternative. |IMPLICAțIILE BUGETARE |Propunerea nu are implicații asupra bugetului comunitar. |Propunere deREGULAMENT AL CONSILIULUIde modificare a Regulamentului (CE) nr. 1890/2005 de instituire a unei taxe antidumping definitive asupra importurilor de anumite elemente de fixare din oțel inoxidabil, precum și de părți ale acestora, originare, printre altele, din VietnamCONSILIUL UNIUNII EUROPENE,având în vedere Tratatul de instituire a Comunității Europene,având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene[1] (denumit în continuare „regulamentul de bază”), în special articolul 11 alineatul (3),având în vedere Regulamentul (CE) nr. 1890/2005 al Consiliului de instituire a unui drept antidumping definitiv și de percepere definitivă a dreptului provizoriu instituit asupra importurilor de anumite elemente de fixare din oțel inoxidabil, precum și de părți ale acestora, originare din Republica Populară Chineză, Indonezia, Taiwan, Thailanda și Vietnam, și de încheiere a procedurii referitoare la importul de anumite elemente de fixare din oțel inoxidabil, precum și de părți ale acestora, originare din Malaysia și Filipine[2],având în vedere propunerea Comisiei prezentată după consultarea comitetului consultativ,întrucât:A. PROCEDURA1. MăSURILE ÎN VIGOARE1.  Prin Regulamentul (CE) nr. 1890/2005, Consiliul a instituit o taxă antidumping definitivă asupra importurilor de elemente de fixare din oțel inoxidabil, precum și de părți ale acestora, originare, printre altele, din Vietnam. Acest regulament este denumit în continuare „regulamentul inițial”, iar ancheta care a condus la măsurile instituite prin regulamentul inițial este denumită în continuare „ancheta inițială”.2. CEREREA DE REEXAMINARE2.  S-a înaintat o cerere de reexaminare intermediară parțială (denumită în continuare „reexaminarea prezentă”), în conformitate cu articolul 11 alineatul (3) din regulamentul de bază, de către Header Plan Co., Ltd., un producător-exportator vietnamez de elemente de fixare din oțel inoxidabil (denumit în continuare „solicitantul” sau „HPV”). Cererea s-a limitat la stabilirea dumpingului în ceea ce îl privește pe solicitant.3.  Solicitantul a furnizat elemente de probă prima facie conform cărora menținerea măsurii la nivelul său actual nu mai este necesară pentru a contrabalansa dumpingul. Solicitantul a furnizat în mod special elemente de probă prima facie conform cărora acesta îndeplinește criteriile pentru a i se acorda tratamentul de societate care funcționează în condițiile unei economii de piață și tratamentul individual. În plus, în absența vânzărilor interne, o comparație între costurile de producție ale solicitantului și prețurile de export către Comunitate ale acestuia au arătat că marja de dumping părea să se situeze cu mult sub nivelul actual al măsurii.3 . ANCHETA4.  Stabilindu-se, după consultarea Comitetului consultativ, că cererea conținea elemente de probă prima facie suficiente, Comisia a anunțat la 13 august 2008 inițierea unei reexaminări intermediare parțiale în conformitate cu articolul 11 alineatul (3) din regulamentul de bază, printr-un aviz de deschidere publicat în Jurnalul Oficial al Uniunii Europene[3].5.  Reexaminarea s-a limitat la examinarea dumpingului în ceea ce îl privește pe solicitant. Ancheta privind dumpingul s-a referit la perioada cuprinsă între 1 iulie 2007 și 30 iunie 2008 (denumită în continuare „perioada anchetei de reexaminare” sau „PAR”).6.  Comisia a informat oficial solicitantul, reprezentanții țării exportatoare și asociația producătorilor comunitari cu privire la inițierea reexaminării. Părțile interesate au avut posibilitatea de a-și prezenta punctul de vedere în scris și de a solicita o audiere în termenul stabilit în avizul de deschidere.7.  Au fost audiate toate părțile interesate care au solicitat să fie audiate și care au arătat că există motive speciale care să justifice audierea.8.  Pentru a obține informațiile considerate necesare pentru anchetă, Comisia a trimis solicitantului un formular de cerere pentru tratament de societate care funcționează în condițiile unei economii de piață (TEP) și pentru tratamentul individual (denumit în continuare „TI”), precum și un chestionar și a primit răspunsuri în termenele stabilite în acest scop.9.  Comisia a căutat și a verificat toate informațiile considerate necesare pentru stabilirea dumpingului. Comisia a efectuat vizite de verificare la sediul solicitantului și al societății aflate în legătură cu acesta:10.  Header Plan Co. Ltd. (denumit în continuare „Header Plan”), Binh Hoa County, Vietnam,11.  Header Plan Inc, Taipei, Taiwan.12.  Ținând cont de posibila necesitate de a stabili unele elemente (costuri VAG - de vânzare, cheltuieli administrative și alte costuri generale și nivelul de profit) ale valorii normale astfel cum s-a explicat în considerentele 22-25 de mai jos, s-au efectuat vizite de verificare destinate stabilirii acestor niveluri, pe baza datelor dintr-o altă țară, în cazul de față Taiwan, la sediile următoarelor societăți:13.  Jin Shing Stainless Ind. Co. Ltd, Taoyuan,14.  Yi Tai Shen Co. Ltd, Tainan.B. PRODUSUL ÎN CAUZĂ ȘI PRODUSUL SIMILAR1. PRODUSUL ÎN CAUZă15.  Produsul vizat de prezenta reexaminare este același cu cel din ancheta inițială, adică anumite elemente de fixare din oțel inoxidabil și părți ale acestora (denumit în continuare „produsul în cauză”). Acesta este, în prezent, clasificat în conformitate cu codurile NC 7318 12 10, 7318 14 10, 7318 15 30, 7318 15 51, 7318 15 61 și 7318 15 70. Există numeroase tipuri de elemente de fixare din oțel inoxidabil (cele mai des întâlnite fiind buloanele și șuruburile), fiecare fiind definit în funcție de caracteristicile sale fizice și tehnice, precum și în funcție de calitatea oțelului inoxidabil din care este fabricat.2. PRODUSUL SIMILAR16.  Ancheta a dezvăluit că solicitantul nu a vândut produsul în cauză pe piața internă vietnameză. De asemenea, a arătat că elementele de fixare din oțel inoxidabil produse și vândute pe piața internă din Taiwan și cele exportate către Comunitate provenite din Vietnam prezintă aceleași caracteristici fizice, chimice și tehnice și sunt destinate acelorași utilizări. Prin urmare, se concluzionează că ele reprezintă produse similare în sensul articolului 1 alineatul (4) din regulamentul de bază. Întrucât prezenta reexaminare se limita la stabilirea dumpingului în ceea ce îl privește pe solicitant, nu s-a ajuns la nicio concluzie cu privire la produsul fabricat și vândut de către industria comunitară pe piața comunitară.C. REZULTATELE ANCHETEI1. TRATAMENTUL DE SOCIETATE CARE FUNCțIONEAZă ÎN CONDIțIILE UNEI ECONOMII DE PIAță (TEP)17.  În cazul anchetelor antidumping privind importurile originare din Vietnam, valoarea normală se determină în conformitate cu articolul 2 alineatele (1) - (6) din regulamentul de bază pentru acei producători despre care s-a constatat că îndeplinesc criteriile enumerate la articolul 2 alineatul (7) litera (c).18.  Pe scurt și numai în scop orientativ, criteriile enumerate la articolul 2 alineatul (7) litera (c) din regulamentul de bază pe care societățile solicitante trebuie să le îndeplinească sunt prezentate în cele ce urmează:19.  deciziile comerciale și costurile sunt stabilite în funcție de condițiile pieței și fără intervenția semnificativă a statului;20.  documentele contabile fac obiectul unui audit independent conform standardelor internaționale și sunt utilizate în toate scopurile;21.  nu există distorsiuni semnificative moștenite de la precedentul sistem de economie planificată;22.  siguranța și stabilitatea juridică sunt conferite de legi privind falimentul și proprietatea;23.  operațiunile de schimb valutar se efectuează la cursul de schimb al pieței.24.  Solicitantul a cerut tratamentul de societate care funcționează în condițiile unei economii de piață în conformitate cu articolul 2 alineatul (7) litera (b) din regulamentul de bază și a trimis un formular de cerere pentru producătorii-exportatori. Comisia a căutat și a verificat la sediul solicitantului toate informațiile considerate necesare, prezentate în cererea societății.25.  Prezenta anchetă a dezvăluit faptul că situația solicitantului s-a schimbat de la ancheta inițială. S-a constatat că solicitantul îndeplinește acum toate cele cinci criterii TEP. S-a constatat, în special, că motivele pentru care TEP a fost refuzat în cadrul anchetei inițiale nu mai sunt aplicabile și că nu s-au observat alte împrejurări care ar putea conduce la un refuz al cererii de acordare a TEP. Prin urmare, după consultarea Comitetului consultativ, solicitantului i s-a acordat TEP.26.  Atât solicitantului, cât și industriei Comunitare le-a fost acordată posibilitatea de a comenta asupra constatărilor de mai sus.27.  Industria comunitară a contestat constatările de mai sus, afirmând că ar exista riscul de eludare prin canalizarea exporturilor din Taiwan via Vietnam.28.  În primul rând, ar trebui remarcat faptul că nu există nicio legătură între acordarea de TEP solicitantului și vreo eludare potențială din Taiwan, deoarece aceasta poate fi posibilă chiar și în cazul în care solicitantului nu i se acordă TEP. În al doilea rând, industria comunitară nu a prezentat elemente de probă esențiale care să sprijine aceste afirmații. În cele din urmă, se subliniază faptul că industria comunitară nu a contestat constatările de mai sus, și anume că solicitantul îndeplinește criteriile enumerate la articolul 2 alineatul (7) litera (c) din regulamentul de bază, care sunt singurele criterii relevante pentru a evalua dacă societatea a îndeplinit condițiile pentru a i se acorda TEP. Prin urmare, cererile industriei comunitare au trebuit să fie respinse.2. DUMPINGUL2.1 Valoarea normală29.  Solicitantul nu a realizat vânzări interne în Vietnam ale produsului în cauză. Atunci când prețurile vânzărilor interne nu au putut fi folosite pentru a stabili valoarea normală, a fost necesară aplicarea unei alte metode. În conformitate cu articolul 2 alineatul (3) din regulamentul de bază, Comisia a calculat în schimb o valoare normală construită, după cum urmează.30.  Valoarea normală s-a determinat prin adăugarea la costurile de producție suportate de solicitant a unei valori rezonabile pentru costurile VAG și a unei marje de profit rezonabile.31.  Deoarece solicitantul nu a realizat vânzări interne ale produsului în cauză sau ale aceleiași categorii generale de produs și deoarece ancheta se limita la o societate, costurile VAG și profiturile nu au putut fi stabilite în conformitate cu metodele stabilite la articolul 2 alineatul (6) literele (a) și (b) din regulamentul de bază. În schimb, a trebuit să se găsească o altă metodă rezonabilă, pe baza articolului 2 alineatul (6) litera (c) din regulamentul de bază.32.  În cazul în care solicitantului i s-ar acorda tratamentul de societate care funcționează în condițiile unei economii de piață, s-a prevăzut la punctul 5 litera (d) din avizul de deschidere să se utilizeze și constatările privind valoarea normală stabilită într-o țară cu o economie de piață adecvată, de exemplu pentru a înlocui orice elemente de cost sau de preț nesigure în Vietnam care sunt necesare pentru stabilirea valorii normale, dacă datele fiabile solicitate nu sunt disponibile în Vietnam. S-a considerat rezonabilă utilizarea costurilor VAG și a nivelurilor de profit ale producătorilor-exportatori ai produsului similar în altă țară, în cazul de față Taiwan, în conformitate cu articolul 2 alineatul (6) litera (c) din regulamentul de bază.33.  S-a constatat că vânzările interne ale producătorilor din Taiwan fuseseră efectuate în cadrul operațiunilor comerciale normale. În consecință, costurile VAG și nivelurile de profit au fost calculate în funcție de proporția pe care o reprezintă față de cifra de afaceri totală pentru fiecare tip de produs.34.  Media ponderată a costurilor VAG și nivelul profitului societăților din Taiwan au fost adăugate la costul de producție al solicitantului pentru a stabili valoarea normală construită.2.2 Prețul de export35.  Toate vânzările produselor în cauză către Comunitate în cursul perioadei de anchetă au fost realizate de către o societate asociată din Taiwan. Prețurile de export au fost stabilite în conformitate cu articolul 2 alineatul (9) din regulamentul de bază, și anume utilizând prețurile plătite sau care trebuie să fie plătite societății de legătură de primul cumpărător independent din Comunitate în cursul PAR.2.3 Comparația36.  Valoarea normală și prețul de export au fost comparate la nivel franco fabrică.37.  Pentru a asigura o comparație echitabilă între valoarea normală și prețul de export, s-a ținut seama în mod corespunzător, sub formă de ajustări, de diferențele care afectează prețurile și comparabilitatea acestora, în conformitate cu articolul 2 alineatul (10) din regulamentul de bază. S-au făcut, prin urmare, ajustări pentru diferențele de transport, ambalare, costul aferent creditelor, tarifele bancare, comisioane, reduceri și asigurare, după caz și pe baza unor elemente de probă verificate. Ajustări corespunzătoare au fost acordate în toate cazurile în care s-a constatat că sunt rezonabile, precise și susținute de elemente de probă verificate.2.4 Marja de dumping38.  Marja de dumping a fost stabilită pe baza unei comparații între valoarea normală medie ponderată și prețul de export mediu ponderat, în conformitate cu articolul 2 alineatul (11) din regulamentul de bază.39.  Comparația descrisă mai sus nu a dovedit existența vreunui dumping.3. CARACTERUL DURABIL AL ÎMPREJURăRILOR OBSERVATE ÎN CURSUL PAR40.  În conformitate cu articolul 11 alineatul (3) din regulamentul de bază, s-a verificat dacă împrejurările pe care s-a bazat marja de dumping actuală s-au modificat și dacă această modificare a fost de durată.41.  În primul rând, ar trebui observat faptul că solicitantul a fost capabil să dovedească că ar trebui să i se acorde TEP, fiind astfel eligibil pentru a i se aloca o marjă de dumping individuală. Nu a existat nicio indicație conform căreia această situație se va schimba în viitorul apropiat.42.  Nu au existat diferențe semnificative între prețul produsului în cauză facturat către Comunitate și cel facturat către țări terțe, aceeași tendință fiind observată între 2005 și PA.43.  Ancheta a arătat că era improbabil ca atitudinea solicitantului, inclusiv împrejurările care au dus la inițierea prezentei reexaminări, să se schimbe în viitorul apropiat, într-un mod care să afecteze constatările prezentei reexaminări. Prin urmare, aceste aspecte sugerează că modificările în cauză au un caracter durabil și, astfel, concluziile reexaminării au un caracter durabil.D. MODIFICAREA MĂSURILOR44.  Ținând cont de faptul că nu s-a constatat prezența vreunui dumping, precum și de caracterul durabil al împrejurărilor modificate, se consideră că menținerea la nivelul actual a măsurii asupra importurilor din partea solicitantului nu este necesară pentru a contrabalansa dumpingul. Prin urmare, măsurile instituite prin Regulamentul (CE) nr. 1890/2005 al Consiliului asupra importurilor de elemente de fixare din oțel inoxidabil originare din Vietnam ar trebui abrogate pentru HPV prin modificarea corespunzătoare a respectivului regulament.45.  Atât solicitantul, cât și celelalte părți în cauză au fost informate cu privire la faptele și la considerentele esențiale pe baza cărora s-a intenționat să se propună abrogarea măsurilor. Nu s-au primit observații care să justifice o modificarea a concluziilor de mai sus.ADOPTĂ PREZENTUL REGULAMENT:Articolul 11. La articolul 1 alineatul (3) din Regulamentul (CE) nr. 1890/2005, partea din tabel privind taxa antidumping definitivă aplicabilă importurilor de anumite elemente de fixare din oțel inoxidabil, precum și de părți ale acestora, originare din Vietnam, se înlocuiește cu următorul text:Țara | Producător-exportator | Nivelul taxei (%) | Codul adițional TARIC |Vietnam | Header Plan Co. Ltd. | 0 | A958 |Toate celelalte societăți | 7,7 | A999 |În absența unor dispoziții contrare, se aplică dispozițiile în vigoare cu privire la taxele vamale.Articolul 2Prezentul regulament intră în vigoare în ziua următoare publicării în Jurnalul Oficial al Uniunii Europene .Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, […]Pentru ConsiliuPreședintele [1] JO L 56, 6.3.1996, p. 1. Regulament modificat ultima dată prin Regulamentul (CE) nr. 2117/2005 (JO L 340, 23.12.2005, p. 17).[2] JO L 302, 19.11.2005, p. 1.[3] JO C 206, 13.8.2008, p. 12.


title: Propunere de regulament al Consiliului privind regimul comun de comercializare a ovalbuminei şi lactalbuminei (Versiune codificată)

text:
Anunţ juridic important

|

52008PC0488

	[pic] | COMISIA COMUNITĂŢILOR EUROPENE |Bruxelles, 29.7.2008COM(2008) 488 final2008/0155 (CNS)Propunere deREGULAMENT AL CONSILIULUIprivind regimul comun de comercializare a ovalbuminei şi lactalbuminei (Versiune codificată)(prezentată de Comisie)EXPUNERE DE MOTIVE1. În contextul unei Europe a cetăţenilor, Comisia acordă o mare importanţă simplificării şi clarităţii dreptului comunitar în scopul de a-l face mai lizibil şi mai accesibil cetăţeanului, oferindu-i astfel posibilităţi sporite de a face uz de drepturile specifice care îi sunt conferite.Dar acest obiectiv nu va putea fi atins atât timp cât va persista un număr mult prea mare de dispoziţii care, fiind modificate de nenumărate ori şi adeseori în mod substanţial, se găsesc dispersate parte în actul originar, parte în actele modificatoare ulterioare. Astfel, pentru a identifica dispoziţiile în vigoare, este necesară o muncă de cercetare şi de comparare a unui număr mare de acte.Prin urmare, claritatea şi transparenţa dreptului comunitar depind şi de codificarea legislaţiei adeseori modificată.2. La 1 aprilie 1987, Comisia a dat instrucţiuni[1] serviciilor sale de a realiza codificarea tuturor actelor legislative cel mai târziu după a zecea lor modificare, menţionând că este vorba despre o cerinţă minimală şi că, în vederea clarităţii şi a bunei înţelegeri a legislaţiei comunitare, serviciile responsabile ar trebui să codifice textele la intervale şi mai scurte.3. Concluziile preşedinţiei Consiliului European de la Edimbourg, din decembrie 1992, au confirmat aceste imperative[2], subliniind importanţa codificării care asigură o securitate juridică în ceea ce priveşte dreptul aplicabil la un moment dat în legătură cu o problemă specifică.Codificarea trebuie realizată respectând cu stricteţe procesul legislativ comunitar normal.Întrucât nici o modificare de substanţă nu poate fi introdusă în actele care fac obiectul codificării , Parlamentul European, Consiliul şi Comisia au convenit, prin acordul interinstituţional din 20 decembrie 1994, că, în vederea adoptării rapide a actelor codificate, ar putea fi utilizată o procedură accelerată.4. Obiectul prezentei propuneri este codificarea regulamentului (CEE) nr. 2783/75 al Consiliului, din 29 octombrie 1975 privind regimul comun de comercializare a ovalbuminei şi lactalbuminei[3]. Noul regulament se substituie diverselor acte care îi sunt încorporate[4], prezenta propunere păstrează în totalitate conţinutul actelor astfel codificate şi se limitează la a le regrupa, aducând numai modificările de formă cerute de însăşi operaţia de codificare.5. Prezenta propunere de codificare a fost elaborată pe baza unei consolidări prealabile a textului Regulamentului (CEE) nr. 2783/75 şi a actelor care îl modifică, , în toate limbile oficiale, efectuată prin intermediul unui sistem informatic , de către Oficiul Publicaţiilor Oficiale ale Comunităţilor Europene. În cazul articolelor renumerotate, corelaţia între vechea numerotare şi cea nouă este prezentată în tabelul de corespondenţă din anexa II la regulamentul codificat.ê 2783/75 (adaptat)2008/0155 (CNS)Propunere deREGULAMENT AL CONSILIULUIprivind regimul comun de comercializare a ovalbuminei şi lactalbumineiCONSILIUL UNIUNII EUROPENE,având în vedere Tratatul de instituire a Comunităţii Europene, în special articolele Ö 26 Õ, Ö 87 Õ - Ö 89 Õ, Ö 132 Õ şi următoarele şi articolul Ö 308 Õ,având în vedere propunerea Comisiei,având în vedere avizul Parlamentului European[5]având în vedere avizul Comitetului Economic şi Social European[6],întrucât:ê(1) Regulamentul (CEE) nr. 2783/75 al Consiliului, din 29 octombrie 1975 privind regimul comun de comercializare a ovalbuminei şi lactalbuminei[7] a fost modificat de mai multe ori şi în mod substanţial[8]. Este necesar, din motive de claritate şi de raţionalizare, să se codifice regulamentul menţionat.ê 2783/75 considerentul 1 (adaptat)(2) Ovalbumina, care nu este inclusă în anexa Ö I Õ la tratat, este exceptată de la aplicarea dispoziţiilor privind agricultura din tratat, în timp ce gălbenuşul de ou este.ê 2783/75 considerentul 2(3) Prin urmare, rezultă o situaţie care poate compromite eficienţa politicii agricole comune în sectorul ouălor.ê 2783/75 considerentul 3(4) Pentru a ajunge la o soluţie echilibrată, trebuie să se stabilească un regim comercial comun pentru ovalbumină, corespunzător celui stabilit pentru ouă. Este necesar să se extindă aplicarea acestui regim la lactalbumină, având în vedere că aceasta din urmă poate înlocui, în mare măsură, ovalbumina.ê 2783/75 considerentul 4 (adaptat)(5) În conformitate cu Regulamentul (CE) nr. Ö 1234/2007 Õ al Consiliului Ö din 22 octombrie 2007 de instituire a unei organizări comune a pieţelor agricole şi privind dispoziţii specifice referitoare la anumite produse agricole („Regulamentul unic OCP”)[9] Õ, s-a Ö stabilit Õ un regim de piaţă unică pentru ouă în cadrul Comunităţii.ê 2783/75 considerentul 5(6) Regimul comercial care se aplică albuminelor trebuie să urmeze regimul în vigoare pentru ouă, dată fiind dependenţa primelor produse de cele din urmă.ê 3290/94 considerentul 2 (adaptat)(7) În cadrul negocierilor comerciale multilaterale din Runda Uruguay, Comunitatea a negociat diferite acorduri. Mai multe dintre acordurile respective se referă la sectorul agricol, în special Acordul privind agricultura Ö [10] Õ.ê 3290/94 considerentul 3 (adaptat)(8) Acordul Ö privind agricultura Õ impune desfiinţarea taxelor la import variabile şi a altor măsuri şi taxe la import. Ratele taxelor vamale aplicabile produselor agricole în conformitate cu acordul Ö privind agricultura Õ se stabilesc în Tariful Vamal Comun.ê 2783/75 considerentele 6 şi 8 (adaptat)è1 3290/94 considerent 4 (adaptat)(9) Preţurile la ovalbumină se formează, în mod normal, în funcţie de preţurile ouălor, care sunt diferite în Comunitate şi pe piaţa mondială. Preţul ouălor nu este singurul factor, în afara costurilor de transformare, care influenţează preţul albuminei pe piaţa mondială. è1 În scopul menţinerii unui nivel minim de protecţie împotriva efectelor nefavorabile asupra pieţei ca urmare a fixării taxelor vamale, acordul Ö privind agricultura Õ permite aplicarea taxelor vamale suplimentare în condiţii foarte bine stabilite, dar numai pentru produsele supuse măsurilor tarifare ç.ê 3290/94 considerentul 5 (adaptat)(10) Acordul Ö privind agricultura Õ prevede o serie de contingente tarifare în cadrul regimurilor de acces curent şi de acces minim. Condiţiile aplicabile acestor contingente sunt precizate în detaliu în acordul Ö privind agricultura Õ. Ţinând cont de numărul mare de contingente şi pentru a asigura aplicarea lor cât mai eficientă, Comisia trebuie să fie responsabilă de introducerea şi gestionarea lor utilizând procedura comitetului de gestionare.ê 2783/75 considerentul 9 (adaptat)(11) Dată fiind strânsa relaţie economică existentă între diferitele produse pe bază de ouă, este necesar să se prevadă o eventuală adoptare, în cazul ovalbuminei şi al lactalbuminei, a unor standarde comerciale care să corespundă pe cât posibil standardelor comerciale stabilite pentru produsele prevăzute la articolul 1 alineatul (1) litera (s) din Regulamentul (CE) nr. Ö 1234/2007 Õ.ê 3290/94 considerentul 12 (adaptat)(12) În organizarea comună a pieţei Ö în ouă Õ, excluderea de la recurgerea la regimul de perfecţionare activă ţine exclusiv de competenţa Consiliului. În condiţiile economice ce rezultă din acordul Ö privind agricultura Õ, se poate dovedi necesar să se reacţioneze rapid la problemele pe care le ridică Ö pe piaţă Õ aplicarea regimului menţionat anterior. În această privinţă, ar trebui să i se confere Comisiei competenţa de a adopta măsuri urgente care sunt limitate în timp.ê 2783/75ADOPTĂ PREZENTUL REGULAMENT:ê 2783/75 (adaptat)Ö CAPITOLUL I Õ Ö Domeniul de aplicare Õê 2916/95 art. 1, pct. 6 (adaptat)Articolul 1Ö Cu excepţia situaţiilor în care prezentul Regulament prevede contrarul, ratele taxelor prevăzute în Tariful Vamal Comun se aplică următoarelor produse Õ :Nr. poziţie din Tariful Vamal Comun | Descrierea mărfurilor |3502 | Albumine (inclusiv concentratele din două sau mai multe proteine din zer, care conţin în greutate mai mult de 80 % de proteine din zer, calculate pe materie uscată), albuminaţi şi alţi derivaţi ai albuminei: |– | Albumină de ou: |ex | 3502 11 | – – | Uscată: |Ö 3502 11 10 Õ | Ö Improprie sau devenită improprie alimentaţiei umaneÕ |3502 11 90 | – – – | Alta |ex | 3502 19 | – – | Alta: |Ö 3502 19 10 Õ | Ö Improprie sau devenită improprie alimentaţiei umane Õ |3502 19 90 | – – – | Alta |ex | 3502 20 | – | Albumină de lapte , inclusiv concentratele din două sau mai multe proteine din zer: |Ö 3502 20 10 Õ | Ö Improprie sau devenită improprie alimentaţiei umane Õ |– – | Alta : |3502 20 91 | – – – | Uscată (de exemplu, în foi, solzi, fulgi, pudră) |3502 20 99 | – – – | Alta |ê 3290/94 art. 2 şi anexa XII, partea B, pct. 2 (adaptat)Ö CAPITOLUL II Õ Ö Schimburile cu ţările terţe ÕArticolul 2(1) Importurile în Comunitate de oricare dintre produsele prevăzute în articolul 1 Ö pot fi condiţionate de prezentarea Õ unei licenţe de import.Ö (2) Õ Licenţele Ö de import Õ sunt eliberate de statele membre oricărui solicitant, indiferent de localizarea întreprinderii sale pe teritoriul Comunităţii şi fără a aduce atingere măsurilor luate pentru aplicarea articolului 4.Ö (3) Õ Licenţele de import sunt valabile pe întreg teritoriul Comunităţii. Aceste licenţe se eliberează după constituirea unei garanţii prin care se asigură că produsele se importă în termenul de valabilitate a licenţei; cu excepţia cazurilor de forţă majoră , garanţia se confiscă, integral sau parţial, dacă importul nu se realizează, sau se realizează doar parţial, în acest termen.Ö (4) Õ Termenul de valabilitate a licenţelor Ö de import Õ şi celelalte modalităţi de aplicare a Ö alineatului 1Õ se adoptă în conformitate cu procedura Ö menţionată Õ în articolul Ö 195 alineatul (2) Õ din Regulamentul (CE) nr. Ö 1234/2007 Õ.ê 3290/94 art. 2 şi anexa XII, partea B, pct. 3Articolul 3(1) Pentru a evita sau a contracara efectele nefavorabile asupra pieţei comunitare care pot rezulta din importurile de anumite produse prevăzute în articolul 1, pentru importurile de unul sau mai multe dintre aceste produse la rata taxei stabilită în articolul 10 se plăteşte o taxa de import suplimentară, dacă se îndeplinesc condiţiile stabilite în articolul 5 din Acordul privind agricultura, cu excepţia cazurilor în care importurile riscă să perturbe piaţa comunitară sau în care efectele sunt disproporţionate faţă de obiectivul prevăzut.(2) Preţurile de referinţă sub care se poate impune o taxă de import suplimentară sunt cele transmise de Comunitate Organizaţiei Mondiale a Comerţului.Cantităţile de referinţă care trebuie să fie depăşite pentru impunerea unei taxe de import suplimentare se stabilesc, în special, pe baza importurilor în Comunitate efectuate în cei trei ani anteriori anului în care apar sau riscă să apară efectele nefavorabile menţionate în alineatul (1).(3) Preţurile la import care trebuie luate în considerare la impunerea unei taxe de import suplimentare se stabilesc pe baza preţurilor de import CIF ale expedierii în cauză.În acest scop, preţurile la import CIF se verifică pe baza preţurilor reprezentative pentru produs de pe piaţa mondială sau de pe piaţa de import comunitară pentru acest produs.ê 3290/94 art. 2 şi anexa XII, partea B, pct. 3 (adaptat)(4) Comisia adoptă modalităţile de aplicare a Ö alineatelor 1, 2 şi 3 Õ în conformitate cu procedura Ö menţionată Õ în articolul Ö 195 alineatul (2) Õ din Regulamentul (CE) nr. Ö 1234/2007 Õ. Aceste modalităţi precizează în special:ê 3290/94 art. 2 şi anexa XII, partea B, pct. 3(a) produsele pentru care se aplică, potrivit articolului 5 din Acordul privind agricultura, taxe de import suplimentare;(b) celelalte criterii necesare pentru aplicarea alineatului (1) în conformitate cu articolul 5 din Acordul privind agricultura.ê 3290/94 art. 2 şi anexa XII, partea B, pct. 4 (adaptat)Articolul 4(1) Contingentele tarifare pentru produsele prevăzute în articolul 1, care rezultă din acordurile încheiate în cadrul negocierilor comerciale multilaterale din Runda Uruguay, se introduc şi se gestionează în conformitate cu modalităţile adoptate potrivit procedurii Ö menţionate Õ în articolul Ö 195 alineatul (2) Õ din Regulamentul (CE) nr. Ö 1234/2007 Õ.ê 3290/94 art. 2 şi anexa XII, partea B, pct. 4(2) Contingentele se gestionează prin aplicarea uneia dintre următoarele metode sau a unei combinaţii a acestora:ê 3290/94 art. 2 şi anexa XII, partea B, pct. 4 (adaptat)Ö (a) Õ metodă bazată pe ordinea cronologică de depunere a cererilor (potrivit principiului „primul venit, primul servit”);Ö (b) Õ metodă de repartizare în funcţie de cantităţile solicitate la depunerea cererilor (utilizând metoda de „examinare simultană”);Ö (c) Õ metodă bazată pe caracteristicile fluxurilor comerciale tradiţionale (utilizând metoda „sosiri tradiţionale/noi”).ê 3290/94 art. 2 şi anexa XII, partea B, pct. 4Se pot adopta alte metode adecvate.Acestea trebuie să evite orice discriminare între operatorii în cauză.ê 3290/94 art. 2 şi anexa XII, partea B, pct. 4 (adaptat)(3) Respectarea limitelor de volum care decurg din acordurile încheiate în conformitate cu articolul Ö 300 Õ din tratat se asigură pe baza certificatelor de export eliberate pentru perioadele de referinţă prevăzute în acestea şi aplicabile produselor în cauză. În privinţa respectării obligaţiilor care decurg din Acordul privind agricultura, încheierea unei perioade de referinţă nu afectează valabilitatea licenţelor de export.ê 3290/94 art. 2 şi anexa XII, partea B, pct. 4(4) Modalităţile prevăzute în alineatul (1) dispun introducerea de contingente anuale, eşalonate corespunzător de-a lungul anului, şi cuprind dacă este necesar, dispoziţii referitoare la:(a) garanţii privind natura, provenienţa şi originea produsului;(b) recunoaşterea documentului utilizat pentru verificarea garanţiilor menţionate la litera (a); şi(c) condiţiile de eliberare a licenţelor de import şi termenul lor de valabilitate.ê 3290/94 art. 2 şi anexa XII, partea B, pct. 5Articolul 5În cazul în care preţurile de pe piaţa comunitară cresc în mod semnificativ şi în cazul în care această situaţie poate persista, perturbând sau riscând să perturbe astfel piaţa comunitară, se pot lua măsuri adecvate.ê 3290/94 art. 2 şi anexa XII, partea B, pct. 5 (adaptat)Consiliul, hotărând la propunerea Comisiei potrivit procedurii stabilite în articolul Ö 37 alineatul (2) Õ din tratat, adoptă, dacă este necesar, normele generale de aplicare a Ö primului paragraf al Õ prezentului articol.ê 2783/75 (adaptat)Articolul 6Pentru produsele enumerate la articolul 1, se pot adopta standarde comerciale care, sub rezerva necesităţii de a se lua în considerare caracteristicile respectivelor produse, trebuie să corespundă standardelor comerciale prevăzute la articolul Ö 116 Õ din Regulamentul (CE) nr. Ö 1234/2007 Õ pentru produsele prevăzute la Ö partea XIX din anexa I la Õ regulamentul respectiv. Standardele se pot referi în special la clasificarea pe categorii de calitate, ambalare, stocare, transport, condiţionare şi marcare.Consiliul, hotărând cu majoritate calificată la propunerea Comisiei, adoptă standardele, domeniul de aplicare Ö al acestora Õ, precum şi normele generale de aplicare Ö a lor Õ.ê 3290/94 art. 2 şi anexa XII, partea B, pct. 6 (adaptat)Articolul 7(1) În măsura în care este necesar pentru funcţionarea corespunzătoare a organizaţiei comune a pieţei ouălor şi a prezentului regulament, Consiliul, hotărând potrivit procedurii de votare prevăzute în articolul Ö 37 alineatul (2) Õ din tratat, la propunerea Comisiei, poate interzice, în cazuri speciale, integral sau parţial, utilizarea regimului de perfecţionare activă pentru produsele prevăzute în articolul 1 Ö al acestui regulament Õ destinate fabricării produselor enumerate în articolul respectiv.ê 3290/94 art. 2 şi anexa XII, partea B, pct. 6(2) Prin derogare de la alineatul (1), dacă situaţia prevăzută în alineatul (1) apare ca urgenţă excepţională şi dacă piaţa comunitară este perturbată sau riscă să fie perturbată de regimul de perfecţionare activă, Comisia adoptă, la cererea unui stat membru sau din proprie iniţiativă, măsurile necesare; aceste măsuri se comunică Consiliului şi statelor membre, sunt valabile o perioadă de cel mult şase luni şi se aplică imediat. Dacă primeşte o cerere din partea unui stat membru, Comisia decide în termen de o săptămână de la primirea cererii.(3) Orice stat membru poate prezenta Consiliului decizia Comisiei în termen de o săptămână de la data notificării acesteia. Consiliul, hotărând cu majoritate calificată, poate confirma, modifica sau abroga decizia Comisiei. În cazul în care Consiliul nu ia o decizie în termen de trei luni, decizia Comisiei se consideră abrogată.ê 3290/94 art. 2 şi anexa XII, partea B, pct. 7Articolul 8(1) Normele generale de interpretare a Nomenclaturii Combinate şi normele speciale de aplicare a acesteia se aplică clasificării tarifare a produselor avute în vedere de prezentul regulament. Nomenclatura tarifară care rezultă din aplicarea prezentului regulament se include în Tariful Vamal Comun.(2) Cu excepţia dispoziţiilor contrare prevăzute în prezentul regulament sau adoptate în temeiul prezentului regulament, se interzic în comerţul cu ţările terţe:ê 3290/94 art. 2 şi anexa XII, partea B, pct. 7 (adaptat)Ö (a) Õ perceperea oricărei taxe care are efectul echivalent al unei taxe vamale;Ö (b) Õ aplicarea oricărei restricţii cantitative sau a oricărei măsuri cu efect echivalent.ê 2783/75 (adaptat)Ö CAPITOLUL III ÕÖ Dispoziţii generale ÕArticolul 9Nu se admit la libera circulaţie în interiorul Comunităţii mărfurile prevăzute la articolul 1, care sunt fabricate sau obţinute din produse care nu intră sub incidenţa articolului Ö 23 alineatul (2) Õ şi articolului Ö 24 Õ din tratat.Articolul 10Statele membre şi Comisia îşi comunică reciproc datele necesare pentru punerea în aplicare a prezentului regulament. Normele privind comunicarea şi difuzarea acestor date se adoptă în conformitate cu procedura Ö menţionată Õ la articolul Ö 195 alineatul (2) Õ din Regulamentul (CE) nr. Ö 1234/2007 Õ.êArticolul 11Regulamentul (CEE) nr. 2783/75 se abrogă.Trimiterile la regulamentul abrogat se înţeleg ca trimiteri la prezentul regulament şi se citesc în conformitate cu tabelul de corespondenţă din anexa II.Articolul 12Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene .ê 2783/75Prezentul regulament este obligatoriu în toate elementele sale şi se aplică direct în toate statele membre.Adoptat la Bruxelles, […]Pentru ConsiliuPreşedintele[…] éANEXA IRegulament abrogat şi lista modificărilor ulterioareRegulamentul (CEE) nr. 2783/75 al Consiliului (JO L 282, 1.11.1975, p. 104) |Regulamentul (CEE) nr. 4001/87 al Comisiei (OJ L 377, 31.12.1987, p. 44) |Regulamentul (CE) nr. 3290/94 al Consiliului (JO L 349, 31.12.1994, p. 105) | Numai Partea B din Anexa XII |Regulamentul (CE) nr. 2916/95 al Comisiei (JO L 305, 19.12.1995, p. 49) | Numai pct. 6 din Articolul 1 |_____________ANEXA IITABEL DE CORESPONDENŢĂRegulamentul (CEE) nr. 2783/75 | Prezentul regulament |Articolul 1 | Articolul 1 |Articolul 2 alineatul (1) primul paragraf | Articolul 2 alineatul (1) |Articolul 2 alineatul (1) al doilea paragraf | Articolul 2 alineatul (2) |Articolul 2 alineatul (1) al treilea paragraf | Articolul 2 alineatul (3) |Articolul 2 alineatul (2) | Articolul 2 alineatul (4) |Articolul 3 | Articolul 3 |Articolul 4 alineatul (1) | Articolul 4 alineatul (1) |Articolul 4 alineatul (2) cuvinte introductive | Articolul 4 alineatul (2) cuvinte introductive |Articolul 4 alineatul (2) prima, a doua şi a treia liniuţă | Articolul 4 alineatul (2) literele (a), (b) şi (c) |Articolul 4 alineatele (3) şi (4) | Articolul 4 alineatul (3) şi (4) |Articolele 5 - 7 | Articolele 5 - 7 |Articolul 8 alineatul (1) | Articolul 8 alineatul (1) |Articolul 8 alineatul (2) cuvinte introductive | Articolul 8 alineatul (2) cuvinte introductive |Articolul 8 alineatul (2) prima şi a doua liniuţă | Articolul 8 alineatul (2) literele (a) şi (b) |Articolele 9 şi 10 | Articolele 9 şi 10 |Articolul 11 | _ |Articolul 12 | _ |- | Articolul 11 |- | Articolul 12 |Anexa | _ |_ | Anexa I |_ | Anexa II |________________[1] COM(87) 868 PV.[2] A se vedea anexa 3 din partea A a susmenţionatelor concluzii.[3] Efectuată în conformitate cu Comunicarea Comisiei către Parlamentul European şi Consiliu-Codificarea acquis-ului comunitar, COM(2001) 645 final.[4] A se vedea anexa I la prezenta propunere.[5] JO C […], […], […][6] JO C […], […], […][7] JO L 282, 1.11.1975, p. 104. Regulament modificat ultima dată prin Regulamentul (CE) nr. 2916/95 al Comisiei (JO L 305, 19.12.1995, p. 49).[8] A se vedea anexa I.[9] JO L 299, 16.11.2007, p. 1. Regulament modificat ultima dată prin Regulamentul (CE) nr. 248/2008 (JO L 76, 19.3.2008, p. 6).[10] JO L 336, 23.12.1994, p. 22.


				|

		52011PC0821

			Propunere de REGULAMENT AL PARLAMENTULUI EUROPEAN ŞI AL CONSILIULUI privind dispozițiile comune pentru monitorizarea și evaluarea proiectelor de planuri bugetare și pentru asigurarea corectării deficitelor excesive ale statelor membre din zona euro /* COM/2011/0821 final - 2011/0386 (COD) */

			   	2011/0386 (COD)
Propunere de
REGULAMENT AL PARLAMENTULUI EUROPEAN
ŞI AL CONSILIULUI
privind dispozițiile comune pentru
monitorizarea și evaluarea proiectelor de planuri bugetare și pentru
asigurarea corectării deficitelor excesive ale statelor membre din zona
euro
PARLAMENTUL EUROPEAN ȘI
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 136 coroborat cu
articolul 121 alineatul (6),
având în vedere propunerea Comisiei Europene,
având în vedere avizul Băncii Centrale
Europene,
după transmiterea proiectului de act
legislativ către parlamentele naționale,
hotărând în conformitate cu procedura
legislativă ordinară,
întrucât:
(1)
În baza tratatului, statele membre trebuie
să-și considere politicile economice ca fiind o chestiune de interes
comun, politicile lor bugetare trebuie să fie ghidate de necesitatea de a
asigura finanțe publice solide, iar politicile lor economice nu trebuie
să riște să pună în pericol funcționarea corectă
a uniunii economice și monetare.
(2)
Pactul de stabilitate și de creștere, mai
precis Regulamentul (CE) nr. 1466/97 din 7 iulie 1997 privind
consolidarea supravegherii pozițiilor bugetare și supravegherea
și coordonarea politicilor economice[1]
și Regulamentul (CE) nr. 1467/97 al Consiliului din 7 iulie 1997 privind
accelerarea și clarificarea aplicării procedurii de deficit excesiv[2], care vizează asigurarea
disciplinei bugetare la nivelul Uniunii, stabilește cadrul necesar pentru
prevenirea și corectarea deficitelor publice excesive. El a fost
consolidat prin Regulamentul nr. …/2011 al Parlamentului European și al
Consiliului de modificare a Regulamentului (CE) nr. 1466/97 privind
consolidarea supravegherii pozițiilor bugetare și supravegherea
și coordonarea politicilor economice și prin Regulamentul (UE) nr.
…./2011 de modificare a Regulamentului (CE) nr. 1467/97 privind accelerarea
și clarificarea aplicării procedurii de deficit excesiv. Regulamentul
(CE) nr. …./2011 al Parlamentului European și al Consiliului privind
aplicarea eficientă a supravegherii bugetare în zona euro a adăugat
un sistem de mecanisme de punere în aplicare eficace, preventive și
progresive, sub formă de sancțiuni financiare pentru statele membre a
căror monedă este euro.
(3)
Modificările Pactului de stabilitate și
creștere cuprind orientări mai ample, dar includ deopotrivă,
pentru statele membre a căror monedă este euro, și stimulente
pentru elaborarea și aplicarea unei politici bugetare prudente, în paralel
cu evitarea deficitelor publice excesive. Aceste dispoziții au creat un
cadru mai solid la nivelul Uniunii pentru supravegherea politicilor economice
naționale.
(4)
Tratatul permite adoptarea de măsuri specifice
în zona euro, în plus față de dispozițiile aplicabile tuturor
statelor membre, în vederea asigurării bunei funcționări a
uniunii economice și monetare.
(5)
Soliditatea finanțelor publice se asigură
cel mai bine în faza de planificare, iar erorile flagrante trebuie identificate
cât mai curând posibil. Statele membre trebuie să beneficieze nu doar de
pe urma stabilirii unor principii directoare și a unor obiective bugetare,
ci și a monitorizării sincronizate a politicilor lor bugetare.
(6)
Stabilirea unui calendar bugetar comun pentru
statele membre a căror monedă este euro trebuie să ducă la
o mai bună sincronizare a principalilor pași necesari în elaborarea
bugetelor naționale, contribuind astfel la eficacitatea Semestrului
european pentru coordonarea politicilor bugetare. Adoptarea unui calendar
bugetar comun trebuie să permită sinergii mai puternice, facilitând
coordonarea politicilor între statele membre a căror monedă este
euro, și să garanteze că recomandările Consiliului și
ale Comisiei sunt corect integrate în procesul național de adoptare a
bugetului.
(7)
Există dovezi solide care atestă
eficacitatea cadrelor bugetare bazate pe reguli în susținerea unor
politici bugetare solide și sustenabile. Introducerea unor reguli bugetare
naționale care corespund obiectivelor bugetare stabilite la nivelul
Uniunii trebuie să fie un element crucial pentru asigurarea
respectării Pactului de stabilitate și creștere. Mai exact,
statele membre trebuie să pună în aplicare norme bugetare care
să asigure echilibrul structural și care să transpună în
legislația națională principiile cadrului bugetar al Uniunii.
Această transpunere trebuie să se realizeze prin intermediul unor
reguli obligatorii, de preferință cu caracter constituțional,
care să demonstreze angajamentul ferm al autorităților
naționale în ceea ce privește Pactul de stabilitate și
creștere.
(8)
Previziunile macroeconomice și bugetare
nerealiste și părtinitoare pot înfrâna considerabil eficacitatea
planificării bugetare și prin urmare pot îngreuna respectarea
disciplinei bugetare. Previziuni macroeconomice obiective și realiste pot
fi furnizate de organisme independente.
(9)
Această supraveghere care devine treptat din
ce în ce mai strictă va veni în completarea dispozițiilor Pactului de
stabilitate și creștere și va consolida supravegherea
disciplinei bugetare în statele membre a căror monedă este euro. O
procedură de monitorizare din ce în ce mai severă trebuie să
contribuie la îmbunătățirea rezultatelor bugetare, în beneficiul
tuturor statelor membre a căror monedă este euro. În cadrul unei
astfel de proceduri, o monitorizare mai atentă este deosebit de
importantă pentru statele membre care fac obiectul unei proceduri de
deficit excesiv.
(10)
După cum a demonstrat criza datoriilor
suverane, în contextul căreia s-a impus utilizarea unor mecanisme comune
de protecție financiară, statele membre a căror monedă este
euro sunt afectate laolaltă de efectele secundare ale politicilor lor
bugetare. Fiecare stat membru a cărui monedă este euro trebuie
să se consulte cu Comisia și cu celelalte state membre a căror
monedă este euro înainte de a adopta planuri majore de reformă a
politicilor bugetare cu potențiale efecte de contagiune, în așa fel
încât să ofere posibilitatea unei evaluări a impactului posibil
pentru zona euro în ansamblu. Aceste state trebuie să-și considerare
planurile bugetare ca fiind chestiuni de interes comun și să le
prezinte spre monitorizare Comisiei înainte ca acestea să devină
obligatorii. Comisia trebuie să fie, dacă este cazul, în
măsură să adopte un aviz cu privire la proiectul de plan
bugetar, pe care statul membru și în special autoritățile
bugetare să fie invitate să-l ia în considerare în procesul de
adoptare a legii bugetului. Un astfel de aviz trebuie să garanteze că
orientările Uniunii cu privire la politicile bugetare sunt integrate
corespunzător în planurile bugetare naționale. În mod concret, acest
aviz trebuie să includă o evaluare care să stabilească
dacă planurile bugetare dau sau nu curs în mod adecvat recomandărilor
emise în contextul Semestrului european în domeniul bugetar. Comisia trebuie
să fie pregătită să prezinte acest aviz parlamentului din
statul membru în cauză, la solicitarea acestuia. Evaluarea trebuie să
stabilească și măsura în care acest aviz a fost luat în
considerare, dacă și când se îndeplinesc condițiile necesare,
conducând la decizia de a aplica statului membru în cauză procedura de
deficit excesiv, caz în care absența măsurilor de follow-up la
recomandările inițiale ale Comisiei se consideră a fi un factor
agravant. De asemenea, pe baza evaluării globale a planurilor de
către Comisie, Eurogrupul trebuie să analizeze situația
bugetară și perspectivele zonei euro.
(11)
Statele membre a căror monedă este euro
și care fac obiectul unei proceduri de deficit excesiv trebuie să fie
monitorizate mai atent pentru a se asigura corectarea integrală și la
timp a deficitului excesiv. O monitorizare mai strictă trebuie să
asigure corectarea din timp a oricăror devieri de la recomandările
Consiliului privind corectarea deficitului excesiv. Această monitorizare
trebuie să vină în completarea dispozițiilor stabilite prin
Regulamentul (CE) nr. 1467/97. Modalitățile de realizare a acestei
monitorizări mai stricte trebuie adaptate în funcție de stadiul
procedurii aplicate statului membru respectiv, în conformitate cu articolul 126
din tratat.
(12)
Monitorizarea mai strictă a statelor membre
care fac obiectul unei proceduri de deficit excesiv trebuie să
permită identificarea riscurilor legate de respectarea termenului de
corectare a deficitului excesiv de către statele membre respective. În
cazul în care sunt identificate astfel de riscuri, Comisia trebuie să
emită recomandări adresate statelor membre respective privind
măsurile care trebuie luate într-un anumit interval de timp.
Recomandările trebuie prezentate parlamentelor statelor membre în
cauză la solicitarea acestora. Această evaluare trebuie să permită
combaterea rapidă a oricăror evoluții de natură să
pericliteze corectarea deficitului excesiv în intervalul stabilit. Evaluarea
respectării recomandărilor Comisiei trebuie să facă parte
din evaluarea continuă realizată de Comisie cu privire la
acțiunile întreprinse în vederea corectării deficitului excesiv.
Atunci când decide dacă s-au întreprins acțiuni eficiente pentru
corectarea deficitului excesiv, Consiliul trebuie să își formuleze
decizia ținând cont și de respectarea sau nerespectarea
recomandărilor Comisiei de către statele membre vizate.
(13)
Pentru a îmbunătăți dialogul dintre
instituțiile Uniunii, mai precis Parlamentul European, Consiliul și
Comisia, precum și pentru a asigura o mai mare transparență
și mai multă responsabilitate, comisia competentă din cadrul
Parlamentului European poate oferi statelor membre vizate de recomandările
Comisiei Europene posibilitatea de a participa la schimburi de opinii,
ADOPTĂ PREZENTUL REGULAMENT:
Capitolul I
Dispoziții
generale
Articolul 1
Obiect și domeniu de aplicare
1.           Prezentul regulament
stabilește dispoziții pentru îmbunătățirea
monitorizării politicilor bugetare în zona euro prin:
(a)
completarea Semestrului european, definit la
articolul 2a din Regulamentul (CE) nr. 1466/97, cu un calendar bugetar comun;
(b)
completarea sistemului de supraveghere
multilaterală a politicilor bugetare, stabilit prin Regulamentul (CE) nr. 1466/97,
cu dispoziții suplimentare în materie de monitorizare, pentru a se garanta
că recomandările de politică ale Uniunii în domeniul bugetar
sunt corect integrate în planurile bugetare naționale;
(c)
completarea procedurii de corectare a deficitelor
excesive ale statelor membre, stabilită la articolul 126 din tratat
și în Regulamentul (CE) nr. 1467/97 cu o monitorizare mai strictă a
politicilor bugetare ale statelor membre care fac obiectul unei proceduri de
deficit excesiv, în vederea corectării la timp și în mod sustenabil a
deficitului excesiv.
2.           Prezentul regulament se
aplică statelor membre a căror monedă este euro.
Articolul 2
Definiții
1.           În sensul prezentului regulament,
se aplică următoarele definiții:
(1)
„consiliu bugetar independent” înseamnă un
organism care are autonomie funcțională față de
autoritățile bugetare ale statelor membre și care se ocupă
de monitorizarea punerii în aplicare a normelor bugetare naționale;
(2)
„previziuni macroeconomice independente”
înseamnă previziunile macroeconomice și/sau prognozele bugetare
formulate de un organism independent sau un organism care dispune de autonomie
funcțională față de autoritățile bugetare ale
statului membru;
(3)
„cadru bugetar pe termen mediu” are sensul stabilit
la articolul 2 litera (e) din Directiva […/…] a Consiliului;
(4)
„program de stabilitate” are sensul prevăzut
la articolul 3 din Regulamentul (CE) nr. 1466/97;
(5)
„public” și „deficit” au sensul prevăzut
la articolul 2 din Protocolul (nr. 12) privind procedura aplicabilă
deficitelor excesive, anexat la Tratatul privind Uniunea Europeană și
la Tratatul privind funcționarea Uniunii Europene.
2.           Se aplică, de asemenea,
definiția administrației publice și definiția subsectoarelor
administrației publice prevăzute la punctul 2.70 din anexa A la
Regulamentul (CE) nr. 2223/96.
Capitolul II
Dispoziții bugetare comune
Articolul 3
Calendar bugetar comun
1.           Statele membre își fac
publice anual, până cel târziu la data de 15 aprilie, planurile bugetare
pe termen mediu în conformitate cu cadrul bugetar pe termen mediu, pe baza unor
previziuni macroeconomice independente, precum și programele de
stabilitate.
2.           Proiectele legilor bugetare
ale administrațiilor publice se comunică anual, până cel târziu
la data de 15 octombrie, împreună cu previziunile macroeconomice
independente aflate la baza acestora.
3.           Legile bugetare ale
administrațiilor publice se adoptată și se fac publice anual,
până cel târziu la data de 31 decembrie.
Articolul 4
Norme privind soldul bugetar și consiliul bugetar independent
național
1.           Statele membre dispun de
norme bugetare numerice privind soldul bugetar care pun în aplicare în cadrul
proceselor bugetare naționale obiectivele bugetare pe termen mediu, astfel
cum sunt definite la articolul 2a din Regulamentul (CE) nr. 1466/97. Aceste
norme se referă la administrația publică în ansamblu și au
caracter obligatoriu, de preferință constituțional.
2.           Statele membre instituie un
consiliu bugetar independent pentru monitorizarea punerii în aplicare a
normelor bugetare naționale menționate la alineatul (1).
Capitolul III
Monitorizarea și evaluarea proiectelor
de planuri bugetare ale statelor membre
Articolul 5
Cerințe de monitorizare
1.           Statele membre prezintă
anual Comisiei și Eurogrupului un proiect de plan bugetar pentru anul
următor, până cel târziu la data de 15 octombrie.
2.           Simultan, proiectul de plan
bugetar trebuie să fie făcut public.
3.           Proiectul de plan bugetar
conține următoarele informații referitoare la anul viitor:
(a)
soldul bugetar vizat pentru administrația
publică, ca procent din produsul intern brut (PIB), defalcat pe
subsectoare ale administrației publice;
(b)
proiecțiile pentru cheltuieli și venituri
în condițiile menținerii politicilor curente, ca procent din PIB,
pentru administrația publică și principalele lor componente.;
(c)
cheltuielile și veniturile vizate, ca procent
din PIB, pentru administrația publică și principalele lor
componente, luându-se în considerare condițiile și criteriile de
stabilire a traiectoriei de creștere a cheltuielilor publice și
excluzându-se măsurile discreționare în materie de venituri în
temeiul articolului 5 alineatul (1) din Regulamentul (CE) nr. 1466/97;
(d)
o descriere detaliată și o cuantificare bine
documentată a măsurilor care trebuie să fie incluse în buget
pentru anul următor, în vederea reducerii decalajului dintre obiectivele
menționate la litera (c) și previziuni, în condițiile
menținerii politicilor menționate la litera (b). Descrierea poate fi
mai puțin detaliată pentru măsurile al căror impact bugetar
este estimat la mai puțin de 0,1% din PIB. Trebuie să se acorde o
atenție deosebită planurilor majore de reformă a politicilor
bugetare cu potențiale efecte de contagiune pentru alte state membre a
căror monedă este euro;
(e)
principalele ipoteze cu privire la evoluțiile
economice așteptate și la variabilele economice importante care sunt
relevante pentru atingerea obiectivelor bugetare. Aceste ipoteze trebuie
să se bazeze pe previziuni macroeconomice independente referitoare la
creștere;
(f)
acolo unde este cazul, indicații suplimentare
privind modul în care se va da curs recomandărilor în vigoare adresate
statului membru în cauză, în conformitate cu articolul 121 din tratat în
domeniul bugetar.
4.           În cazul în care obiectivele
bugetare indicate în proiectul de plan bugetar, în conformitate cu literele (a)
și (c) de la alineatul (3), sau proiecțiile formulate în
condițiile menținerii politicilor diferă de cele incluse în cea
mai recentă actualizare a programului de stabilitate, diferențele
trebuie explicate corespunzător.
5.           În cazul în care
constată abateri deosebit de grave de la obligațiile de politică
bugetară prevăzute de Pactul de stabilitate și creștere,
Comisia solicită, în termen de două săptămâni de la
prezentarea proiectului de plan bugetar, un proiect de plan bugetar revizuit
din partea statului membru în cauză. Această solicitare trebuie
să fie comunicată public.
În cazul revizuirii proiectului de plan bugetar se
aplică alineatele (2) - (4).
6.           Comisia precizează
conținutul proiectului de plan bugetar la care se face referire la
alineatul (1).
Articolul 6
Evaluarea
proiectului de plan bugetar
1.           Comisia adoptă,
dacă este necesar, un aviz cu privire la proiectul de plan bugetar
până la data de 30 noiembrie.
2.           Avizul Comisiei trebuie
să fie făcut public și, la cererea parlamentului din statul
membru în cauză, trebuie să fie prezentat de Comisie parlamentului
respectiv.
3.           Comisia efectuează o
evaluare generală a situației și a perspectivelor bugetare
pentru zona euro în ansamblu. Această evaluare se publică.
4.           Eurogrupul analizează
avizele Comisiei cu privire la planurile bugetare naționale, precum
și situația și perspectivele bugetare pentru zona euro în
ansamblu pe baza evaluării generale efectuate de Comisie în conformitate
cu alineatul (3). Această evaluare se publică.
Capitolul IV
Asigurarea corectării deficitului
excesiv
Articolul 7
O monitorizare mai strictă pentru statele membre care fac obiectul
procedurii de deficit excesiv
1.           Atunci când Consiliul decide,
în conformitate cu articolul 126 alineatul (6) din tratat, că într‑un
stat membru există un deficit excesiv, statul membru în cauză face
obiectul dispozițiilor de la alineatele (2) - (5) din prezentul articol,
până la abrogarea procedurii de deficit excesiv.
2.           Statul membru care face
obiectul unei monitorizări mai stricte trebuie să realizeze
fără întârziere o evaluare detaliată a execuției bugetare
de pe tot parcursul anului pentru administrația publică și
subsectoarele acesteia. Riscurile financiare asociate entităților
deținute public și contractelor publice fac la rândul lor obiectul
evaluării în măsura în care pot contribui la existența unui
deficit excesiv. Rezultatele acestei evaluări sunt incluse în raportul
prezentat în conformitate cu articolul 3 alineatul (4a) sau cu articolul 5
alineatul (1a) din Regulamentul (CE) nr. 1467/97 cu privire la măsurile
luate în vederea corectării deficitului excesiv.
3.           Statul membru transmite în
mod regulat Comisiei și Comitetului economic și financiar sau
oricărui subcomitet pe care CEF îl desemnează în acest scop, pentru
administrația publică și subsectoarele acesteia, rapoarte cu
privire la execuția bugetară de pe întreg parcursul anului, impactul
bugetar al măsurilor discreționare luate atât pe partea de
cheltuieli, cât și pe partea de venituri, obiectivele în materie de
venituri și cheltuieli publice, precum și informații cu privire
la măsurile adoptate și la natura măsurilor care urmează
să fie luate pentru atingerea obiectivelor. Raportul se publică.
Comisia face precizări cu privire la
conținutul raportului la care se face referire în prezentul alineat.
4.           În cazul în care statul
membru în cauză face obiectul unei recomandări a Consiliului în
temeiul articolului 126 alineatul (7) din tratat, raportul prevăzut la
alineatul (3) din prezentul articol trebuie să fie prezentat pentru prima
dată la 6 luni după raportul inițial prevăzut la articolul 3
alineatul (4a) din Regulamentul (CE) nr. 1467/97 și ulterior la fiecare
șase luni.
5.           În cazul în care statul
membru în cauză face obiectul unei somații din partea Consiliului în
conformitate cu articolul 126 alineatul (9) din tratat, raportul prevăzut
la alineatul (3) din prezentul articol trebuie să conțină
și informații despre acțiunile întreprinse ca urmare a
recomandărilor specifice ale Consiliului. Raportul se transmite pentru
prima dată la 3 luni după raportul inițial prevăzut la
articolul 5 alineatul (1a) din Regulamentul (CE) nr. 1467/97 și ulterior
trimestrial.
6.           La cerere și în termenul
limită stabilit de Comisie, statul membru care face obiectul unei
monitorizări mai stricte trebuie:
(a)
să efectueze, coordonându-se cu
instituțiile naționale superioare din domeniul auditului, un audit
independent detaliat al conturilor administrației publice și să
prezinte un raport în legătură cu acesta, cu scopul de a stabili
dacă aceste conturi publice sunt fiabile, complete și corecte în
conformitate cu procedura de deficit excesiv; În acest context, Comisia
(Eurostat) evaluează calitatea datelor raportate de statul membru vizat în
conformitate cu Regulamentul (CE) nr. 679/2010[3].
(b)
să furnizeze informații suplimentare în
scopul monitorizării progreselor înregistrate în direcția
corectării deficitului excesiv.
Articolul 8
State membre care riscă să nu-și respecte obligațiile
prevăzute în cadrul procedurii de deficit excesiv
1.           Atunci când stabilește
dacă există riscuri cu privire la respectarea termenului pentru
corectarea deficitului excesiv stabilit prin recomandarea în vigoare a
Consiliului în temeiul articolului 126 alineatul (7) din tratat sau prin
somația Consiliului în conformitate cu articolul 126 alineatul (9) din
tratat, Comisia își întemeiază evaluarea și pe rapoartele
prezentate de statele membre în conformitate cu articolul 7 alineatul (3) din prezentul
regulament.
2.           În cazul în care există
riscul nerespectării termenului stabilit pentru corectarea deficitului
excesiv, Comisia adresează o recomandare statului membru în cauză în
vederea adoptării de măsuri suplimentare într-un interval de timp compatibil
cu termenul limită acordat pentru corectarea deficitului excesiv
menționat la alineatul (1). Recomandarea se publică, iar Comisia o
prezintă parlamentului din statul membru în cauză la cererea
acestuia.
3.           În intervalul de timp
stabilit prin recomandarea Comisiei menționată la alineatul (2),
statul membru în cauză prezintă Comisiei un raport privind
măsurile adoptate ca răspuns la această recomandare,
împreună cu rapoartele prevăzute la articolul 7 alineatul (3).
Raportul include impactul bugetar al tuturor măsurilor discreționare
luate, obiectivele privind veniturile și cheltuielile publice,
informații privind măsurile adoptate și natura măsurilor
care urmează să fie luate pentru atingerea obiectivelor, precum
și informații privind alte acțiuni întreprinse ca răspuns
la recomandarea Comisiei. Raportul se publică.
4.           Comisia de specialitate a
Parlamentului European poate oferi statului membru care face obiectul unei
recomandări în conformitate cu alineatul (2) posibilitatea de a participa
la un schimb de opinii, în conformitate cu articolul 2a din Regulamentul (CE)
nr. 1467/97.
5.           Pe baza raportului la care se
face referire în alineatul (3), Comisia evaluează dacă statul membru
a respectat recomandarea formulată în conformitate cu alineatul (2).
Articolul 9
Impactul asupra procedurii de deficit excesiv
1.           Măsura în care statul
membru în cauză a ținut cont de avizul la care se face referire la
articolul 6 alineatul (1) trebuie să fie luată în considerare de:
(a)
Comisie atunci când elaborează un raport în
conformitate cu articolul 126 alineatul (3) din tratat și atunci când
recomandă constituirea unui depozit fără dobândă, în
conformitate cu articolul 5 din Regulamentul (CE) nr. XXX/2011;
(b)
Consiliu atunci când decide dacă există
sau nu un deficit excesiv în conformitate cu articolul 126 alineatul (6) din
tratat.
2.           Monitorizarea mai
strictă stabilită la articolele 7 și 8 din prezentul regulament
este parte integrantă din monitorizarea regulată, prevăzută
la articolul 10 alineatul (1) din Regulamentul (CE) nr. 1467/97, a punerii în
aplicare a măsurilor luate de statele membre vizate ca urmare a
recomandărilor formulate în temeiul articolului 126 alineatul (7) din
tratat sau a somațiilor transmise în temeiul articolului 126 alineatul (9)
din tratat în vederea corectării deficitului excesiv.
3.           Atunci când analizează
dacă au fost întreprinse acțiuni concrete ca urmare a
recomandărilor formulate în conformitate cu articolul 126 alineatul (7)
din tratat sau a somațiilor transmise în conformitate cu articolul 126 alineatul
(9) din tratat, Comisia ia în considerare evaluarea menționată la
articolul 8 alineatul (5) din prezentul regulament și, după caz,
recomandă Consiliului eventuale decizii în temeiul articolului 126
alineatul (8) sau al articolului 126 alineatul (11) din tratat.
Articolul 10
Coerența cu Regulamentul nr. XXX privind consolidarea supravegherii
economice și bugetare a statelor membre afectate sau amenințate de
dificultăți grave în ceea ce privește stabilitatea lor
financiară în zona euro
Statele membre care fac obiectul unui program
de ajustare macroeconomică în conformitate cu articolul 6 din Regulamentul
nr. XXX nu intră sub incidența articolelor 5 și 7 din prezentul
regulament.
Capitolul V
Dispoziții finale
Articolul 11
Revizuirea
1.           Până la data de
[aceeași dată ca la articolul 13 din regulamentul privind
sancțiunile] și ulterior la intervale de cinci ani, Comisia
publică un raport privind aplicarea prezentului regulament.
În acest raport se evaluează, printre altele:
(a)
eficacitatea prezentului regulament;
(b)
progresele realizate în asigurarea unei
coordonări mai strânse a politicilor economice și a unei
convergențe susținute a rezultatelor economice ale statelor membre în
conformitate cu tratatul.
2.           Acolo unde este cazul,
raportul menționat la alineatul (1) este însoțit de o propunere de
modificare a prezentului regulament.
3.           Raportul se transmite
Parlamentului European și Consiliului.
Articolul 12
Dispoziții tranzitorii
1.           Prezentul regulament se
aplică statelor membre care fac deja obiectul procedurii de deficit
excesiv la data intrării în vigoare a prezentului regulament.
2.           Prin derogare de la alineatul
(1), articolul 7 alineatul (2) nu se aplică statelor membre în cazul
cărora Consiliul a decis deja că s-au luat măsuri eficace în
conformitate cu articolul 4 alineatul (2) și cu articolul 6 alineatul (1)
din Regulamentul (CE) nr. 1467/97.
3.           Statele membre trebuie
să se conformeze dispozițiilor de la articolul 4 cel târziu până
la [6 luni de la data adoptării prezentului regulament].
Articolul 13
Intrarea în vigoare
Prezentul regulament intră în vigoare în
a douăzecea zi de la data publicării în Jurnalul Oficial al
Uniunii Europene.
Prezentul
regulament este obligatoriu în toate elementele sale și se aplică
direct în statele membre în conformitate cu tratatele.
Adoptat la Bruxelles,
Pentru Parlamentul European                      Pentru
Consiliu
Președintele                                                  Președintele
[1]               JO L 209, 2.08.1997, p. 1.
[2]               JO L 209, 2.8.1997, p. 6.
[3]               JO L 198, 30.7.2010, p. 1.